รัฐบาลไทย-ข่าวทำเนียบรัฐบาล-รัฐมนตรีเกษตรฯ นำทีมปล่อยพันธุ์ปลาน้ำจืดในพื้นที่กรุงเทพฯ 6 จุด
วันพุธที่ 31 มีนาคม 2564
รัฐมนตรีเกษตรฯ นําทีมปล่อยพันธุ์ปลาน้ําจืดในพื้นที่กรุงเทพฯ 6 จุด
รัฐมนตรีเกษตรฯ นําทีมปล่อยพันธุ์ปลาน้ําจืดในพื้นที่กรุงเทพฯ 6 จุด รวม 3 ล้านตัว ตั้งเป้าฟื้นฟูความอุดมสมบูรณ์ของแหล่งน้ํา สร้างรายได้แก่ประชาชนในพื้นที่
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานกิจกรรม
ปล่อยพันธุ์ปลาน้ําจืด “โครงการฟื้นฟูทรัพยากรพันธุ์ปลาน้ําจืด”พร้อมด้วยดร.ทองเปลวกองจันทร์ปลัดกระทรวงเกษตรและสหกรณ์นายประยูรอินสกุลรองปลัดกระทรวงเกษตรและสหกรณ์และนายมีศักดิ์ภักดีคงอธิบดีกรมประมง ณ โรงเรียนสุเหร่าศาลาแดง เขตหนองจอก กรุงเทพ ว่าจากนโยบายของรัฐบาลที่มุ่งเน้นการฟื้นฟูความอุดมสมบูรณ์ของทรัพยากรสัตว์น้ํา และคงความหลากหลายทางชีวภาพ รวมทั้งต้องการคุ้มครองและสร้างแหล่งที่อยู่อาศัยสัตว์น้ําเพื่อบริหารจัดการทรัพยากรประมงน้ําจืดให้เกิดประสิทธิภาพอย่างยั่งยืน ซึ่งกระทรวงเกษตรและสหกรณ์ โดยกรมประมงได้ให้ความสําคัญและขับเคลื่อนกิจกรรมต่าง ๆ ด้านการส่งเสริมและพัฒนาการเพาะเลี้ยงสัตว์น้ํา โดยมุ่งหวังที่จะสร้างรายได้ให้แก่เกษตรกรและสร้างความสมดุลให้กับระบบนิเวศอย่างต่อเนื่อง ประกอบกับสร้างความตระหนักรู้แก่ชุมชนและประชาชนในพื้นที่ให้เห็นคุณค่าของทรัพยากร ตลอดจนการมีส่วนร่วมในการอนุรักษ์และฟื้นฟูทรัพยากรสัตว์น้ํา จึงได้จัดกิจกรรมปล่อยพันธุ์ปลาน้ําจืด ภายใต้โครงการฟื้นฟูทรัพยากรพันธุ์ปลาน้ําจืด ในวันนี้ จํานวนทั้งสิ้น 3 ล้านตัว ใน 6 จุดพื้นที่กรุงเทพฯ ครอบคลุม 3 เขต ได้แก่ เขตหนองจอก เขตมีนบุรี และเขตลาดกระบัง
"จากการลงพื้นที่เขตหนองจอกที่ผ่านมาได้แก้ไขปัญหาเรื่องขาดแคลนน้ําให้แก่เกษตรกรและพบว่าในพื้นที่ดังกล่าวมีแหล่งน้ําสาธารณะโดยรอบประกอบกับกระทรวงเกษตรและสหกรณ์มีนโยบายในการช่วยเหลือและบรรเทาผลกระทบของเกษตรกรจากสถานการณ์การแพร่ระบาดของโรคโควิด-19 จึงได้มอบหมายให้กรมประมงจัดกิจกรรมปล่อยพันธุ์ปลาน้ําจืดภายใต้โครงการฟื้นฟูทรัพยากรพันธุ์ปลาน้ําจืดขึ้นในแหล่งน้ําสาธารณะครอบคลุมเขตหนองจอกมีนบุรีและลาดกระบังรวมปล่อยพันธุ์ปลาทั้งสิ้น 3 ล้านตัวเพื่อเป็นแหล่งอาหารและสร้างรายได้แก่เกษตรกรและประชาชนในบริเวณนี้รวมทั้งได้ถือโอกาสมาดูเรื่องราคาพืชผลทางการเกษตรซึ่งส่วนใหญ่เป็นข้าวและต้องพึ่งพาน้ําในการทําการเกษตรนอกจากนี้ยังมีเจ้าหน้าที่ในสังกัดกระทรวงเกษตรฯลงพื้นที่ติดตามผลการดําเนินงานในส่วนที่เกี่ยวข้องอื่นๆด้วยอาทิกรมส่งเสริมการเกษตรเข้ามาส่งเสริมเกษตรกรให้ปลูกพืชใช้น้ําน้อยชนิดอื่นเป็นการหมุนเวียนและสร้างรายได้โดยการขายผ่านช่องทางออนไลน์ต่างๆรวมทั้งศูนย์ AIC ที่กระจายทั่วประเทศทั้ง 77 จังหวัดพร้อมที่จะช่วยเหลือสนับสนุนเกษตรกรด้านเทคโนโลยีนวัตกรรมและงานวิจัยต่างๆเพื่อขยายผลโครงการสําคัญของกระทรวงเกษตรฯไปสู่เกษตรกรและประชาชนและเพิ่มมูลค่าสินค้าเกษตรนั่นหมายถึงเพิ่มรายได้ให้เกษตรกรอย่างยั่งยืนนั่นเอง" รัฐมนตรีเกษตรฯกล่าว
ด้านนายมีศักดิ์ ภักดีคง อธิบดีกรมประมง กล่าวเพิ่มเติมว่า “โครงการฟื้นฟูทรัพยากรพันธุ์ปลาน้ําจืด” กําหนดจักขึ้นในเขตพื้นที่กรุงเทพฯ ฝั่งตะวันออก จํานวน 3 เขต ซึ่งนับเป็นพื้นที่เกษตรกรรมและแหล่งอาหารที่สําคัญของประชาชนในเขตกรุงเทพฯ และจังหวัดใกล้เคียง โดยจะปล่อยพันธุ์ปลาน้ําจืดและสนับสนุนพันธุ์ปลาน้ําจืด ให้แก่ชุมชนนําไปปล่อยในแหล่งน้ําสาธารณะบริเวณใกล้เคียงจํานวนรวมทั้งสิ้น 3 ล้านตัว ประกอบด้วย ปลาตะเพียนขาว ปลากระแห ปลากาดํา ปลาตะเพียนทอง และปลาหมอไทย โดยกําหนดจุดปล่อยพร้อมกันจํานวน 6 จุด ดังนี้
จุดที่ 1 : โรงเรียนสุเหร่าศาลาแดง แขวงหนองจอก เขตหนองจอก กรุงเทพฯ
จุดที่ 2 : วัดทองสัมฤทธิ์ แขวงแสนแสบ เขตมีนบุรี กรุงเทพฯ
จุดที่ 3 : วัดพลมานีย์ แขวงทับยาว เขตลาดกระบัง กรุงเทพฯ
จุดที่ 4 : โรงเรียนวัดทรัพย์สโมสรนิกรเกษม แขวงโคกแฝด เขตหนองจอก กรุงเทพฯ
จุดที่ 5 : โรงเรียนนารีราษฎร์ประดิษฐ์ (วัดพระยาปลา) แขวงคลองสิบสอง เขตหนองจอก กรุงเทพฯ
จุดที่ 6 : ถนนคนเดินคลองลําไทร แขวงโคกแฝด เขตหนองจอก กรุงเทพฯ
สําหรับการจัดงานในวันนี้นอกจากจะมีการปล่อยพันธุ์ปลาน้ําจืดลงสู่แหล่งน้ําสาธารณะแล้ว กรมประมงได้จัดพื้นที่เพื่อให้เจ้าหน้าที่กรมประมงให้คําแนะนําข้อมูลความรู้ทางด้านวิชาการไว้บริการให้แก่ประชาชนที่ร่วมงานสร้างการรับรู้และความเข้าใจที่ถูกต้องให้กับเกษตรกรชาวประมง เยาวชนและประชาชนในพื้นที่ เพื่อเป็นการปลูกสร้างจิตสํานึกในการอนุรักษ์และหวงแหนทรัพยากรสัตว์น้ําในพื้นถิ่นของตนเพื่อให้เกิดประโยชน์ในการบริหารจัดการทรัพยากรสัตว์น้ําสูงสุดด้วย” อธิบดีกรมประมง กล่าว.